《挂搭支提精舍诸子见过分赋》
清代·成鹫

牢锁重关秋复秋，无端移住此峰头。一双白鸟啼红树，两角肥牛饮碧流。

叶上新诗风肆好，花间残局雨初收。乘潮莫更乘潮去，芋饭藜羹似可留。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。